
Орган Лемковского Союза. 


°Оріаҳа ростќота 11в7с7топа густаїет. 


Крыница, четверг дня 6. червня (24. мая) 1935. 


Выходит в каждый четверг. 

Пренумерата в краю: 


30 грошей місячно, 
8) —„ квартально 
150 „ полрочно, 
3 зл. рочно. 


В Амерыці: 1 дол. рочно. 


В Чехословакии: 


2 кор. місячно,!0 кор.полрочно, 
20 кор. рочно. 


Конто чекове Нр. 404.155. 


Е 663 {ИЧ 


Редакция и администрация в Крынищ. — Адрес „Лемко” Крыница. 


що 
——— м 


Всіх. читателей, котры не вплатили ище пренумераты, просиме выровнати якнайскорше рахункы. 
Ыб жатаи онот атина 


Также просиме присылати членскы вкладкы до Лемко-Союза. 


[есланя описчопов по поводу смерти Мазала Пилсуденого 


По поводу смерти Маршала Пилсудского 


выдали греко-кат. и православны епис- 
копства посланя до своих вірных. Апостоль- 
скый Администратор Лемковщины выдал 


также послане слідуючого содержаня: 


Всечестному Духовенству и В!рным 
Летковсной Области бл -годать 
и мир. 


Нашу Державу, Річпосполиту Польску, по- 
стыгло велике горе. Всемилостивому Гос- 
поду сподобало ся покликати до Себе Пер- 
шого Маршала Польши Осифа Пилсудского. 


Польскый Народ стратил свого найлучшого 
Сына, котрый ціле своє житє, полне трудов, 
борбы и небосяглых взлетов свого генияль- 
ного ума посвятил любови Своєй Отчизны 
и Свого Народа. Шлым своим житєм, по- 
свяченым отзысканю державной независимо- 


сти, а пак утвердженю воскресшой держав- 
ности и обновленю души Польского Народа, 
воздвиг собі Маршал Осиф Пилсудскый віч- 
ный памятник горячой любови и незатертой 
памяти всіх граждан Польской Державы. 

Тот Великый Муж высокыма чеснотами 
свого великого сердца крысталичного харак- 
тера, генияльного ума и великой души стал 
в ряды богатыров цілого человічества и бу- 
де во-вікы віков взором безкористной, без- 
компромисной и {всьо жертвуючой любови 
Отчизны, взором Народного Героя, взором 
Отца Отчизны. 

Проводінє Боже выбрало бл. п. Маршала 
Пилсудского, штобы Он силом Своєго Гения 
призвал до житя поневоленый Польскый 
Народ, зробило Его своим орудєм для воз- 
становленя исторычной справедливости. 

Великый, праведный Муж почил в Бозі. 


Лемковска Русь скорбит разом с Польскым 
Народом по поводу той великой, ничим не- 
возвратимой страты. · Лемковщина виділа 
в Покойном Маршал! Осифі Пилсудском сым- 
вол сильной, тревалой и справедливой дер- 
жавности. Лемковскый Народ будет все мо- 
лити Всевышного о вічный упокой Великой 
Душі Покойника и о тото, штобы создане 
Покойным !Маршалом Пилсудскым Велике 
Діло успівало во славу всіх · граждан Поль- 
ской Державы. 


Лемковска Русь буде хранити, ‚от рода 
в род память о Герою братного польского 
народа. 

Дано в Рыманові-Здрою, дня 95(12) . мая 
1935. в час! неприсутности Их Ексц. Ап. Адм. 


О. Іоанн Полянскый. 


Канцлер Курии Ап. Ад. Лем. 


РАНИНИИНННННЫННИЫНЫШИМИШИШНЫШЫНШИИЦИНШЫШИШИШИНӘНШЫНИНННИРНИНЕИЕСЕС анан 


Важне для кооператывов и обществ. 


Многы наши кооператывы не знают добре 
закона о обществах и кооператывах и не 
выполняют обовязуючих переписов, прошто 
можут наразити ся на непотребны кары. 
Переписы тоты сут обняты законом, когрый 
указал ся в формі роспорядженя с 27.Х. 1932. 
Дн. 3. Р. П. Н-р. 94 поз. 808. и обнимают 
медже иншима также: 

1) переписы арт. 18. того роспорядженя, 
в силу котрого в продолженю двох неділь от 
начатя діятельности общества звычайного 
має заряд подати до відомости Староства свой 
склад, а также місце пребываня єго членов. 
Кром! того заряд Єст обовязаный подати ад- 
рес дому, в котром має быти веденее об- 
щество. Зарядженє тото обнимат также 
обовязок зголошаня Староству всякых змін, 
о котрых безіда в арт. 12. точка 2,4,5 и 6. 
и змін складу заряда и адреса общества. 

2) переписы арт. 15-того, котрый накладат 
обовязок провадити именный список членов 
общества с поданєм приналежности держав- 
ной членов и на жаданє властей перес̧лати 
властям отпис такого списка. 


3) переписы арт. 23., котрый накладат на 
заряды обовязок в продолженю двох недль 
от начатя діятельности общества зареєстро- 
ваного подати до вдомости реєстрацийной 
власти (Воєводского Уряда) посредством без- 
посередной власти контрольной (Староства) 
склад заряда, місце пребываня членов за- 
ряда и адрес льокаля общества. Тото само 
обовязує при погодивших змінах склада за- 
ряда и адреса общества, числячи от дня 
переведеня зміны. 

4) До такого самого зголошаня сқладу за- 
рядов, адресов льокалей и змін в зарядах 
сут обовязаны отділы · зареєстрованых об- 
ществ, проявляючих культуральну діятель- 
ность, кооператывы и т. д. Занедбанє такого 
зголошеня потягат за собом кару в трыбі 
карно-администрацийном до 500 зл. отвітно 
арт. 57. права о обществах, а надто кару 
завішеня або розвязаня даного общества 
и єго отділов. В дорозі выключительной 
позволил на терені повіта ново-сандецкого 
п. Староста новосандецкый на тото, штобы 
вшиткы того рода недостаткы были допол- 


нены в термині до 15. липня 1985. зазна- 
чаючи, же по том термині предвиджены за- 
коном кары будут безвзглядно накладаны. 

Обіжник о том зарядженю росослано вшит- 
кым громадам в повіті. 

Всі наши кооператывы и читальні мают 
в виду того зарядженя в термині до 15. лип- 
ня т. р. переслати до Староства именный 
склад зарядов, с поданєм місца пребываня 
и адрес люкалю, в котром містит ся читаль- 
ня або кооператыв.} 


Без позвопеня впастей не можна 
зберати жертв, ани ходити по квесті. 


Ряд Обществ и Союзов с оказии уряджа- 
ных забав, фестынов, лотерей и тым подоб- 
ных импрез зберат даткы в грошах и в на- 
турі от ріжныу людей, фирм, инстытуций, 
а также от своих членов. 

Всякы публичны зборы жертв в готовых 
грошах и в натурі на якуси згоры озна- 
чену ціль, и то так под голым · небом, як 
и в льокалях публичных и прыватных и спо- 
собом домокружным (от дому до дому) сут 


Стр. -9. 

недозволены без попередного позволеня 
властей, а то отвітно переписам закона с дня 
15. марта 1933. о публичных зборах (Дн.. З.Р.П. 
Н-р. 69. поз 638.) и зберане такых датков 
без попередного позволеня подпадат отвіт- 
ственности карно-администрацийной. 

По мысли. арт. .3. цытованого 
о публичных ‘зборах, кто дійствує против по- 
становленям Того закона або роспоряджень 
выданых на єго’ основі, подпадат в трыбі 
администрацийном' карі ареста до 1. місяца 
и карі грошевой до 1,000 зл., або одной 
с тых кар. НУ 

Кары тоты можут‹быти наложены так на 
особы устроюючи, як и на особы перево- 
дячи публичны зборы. 


закона 


"м й - 


НОМУНИНАТ ПРЕСОВЫЙ. 


В звязи со смертьом и погребенем 1.-шого 
Маршала Польщи, Осифа Пилсудского много 
людей заробкує в тот способ, што устроює 
публичны зборы в виді продажи фигурок, 
жетонов, карток, выдавництв и т. д. и тягне 
с того для себе материяльный хосен. 

В виду появляючих ся такых 
Воєводскый Уряд’ Краковскый комуникує, 
што всякы зборы в каждом виді можут быти 
переводжены лем за позволенєм властей 
загальной администрации. До людей пере- 
водячих нелегально зборы будут примінены 
санкции. карны, предвиджены законом с дня 
15. марта 1933. р. о зборах публичных 
(Дн. 3. Р. П. Н-р. 22. поз. 162), а выданиц- 
тва, будучи осередком збора будут конфис- 
кованы. 

Общес̧тво має звернути увагу на особы 
переводячи зборы и перед купном, або зло- 
женєм пожертвованя, має жадати предявленя 
отвітных позволень дотычных властей адми- 


случаєв 


_ нистрацийных. 


Тото само обовязуе вшиткы общественны 
организации, котры не мают · позволеня от 
властей администрации загальной на переве- 
денє того рода зборов. ' 
ж 
ОКОН ПУР Ити У 

Хотят перейти на юдаизм. 


Недавно газеты рознесли цікаву вість, же 
жителі одного руского села коло Пинска на 
Полісю хотят перейти на юдаизм и в той 
ціли выслали они делегацию до рабинату 
в Варшаві. Вість тота єст несовсем доклад- 
на, бо`хлопам ходило радше о переведенє 
рытуальной оп ‘ции, а не о переход и змі- 
ну віры, 

На Поліс: и Волини;єст; много сел, котры 
належат до ріжных сект религийных. Медже 
тыма сектами ест секта так званых „субот- 
ников”; котры за основанє віры берут так 
само, як и жиды, Старый Завіт. Суботникы, 
операючи ‘ся на Старом Завіті, не ідят вепро- 
вины, не пют горілкы, не танцуют, сут спо- 
койны, поважны, жиют громадами, помагают 
собі взаимно и святкуют суботу. На Полісю 
ест их около !.200. 

Суботникы не мают священников, лем про- 
повідников, котры жиют так само и не же- 
нят ся. Они хотят переходити тепер на 
юдаизм, котрый єст основанєм Старого За- 
віта, становячого для суботника жерело вся- 
кой мудрости. Однак юдаизм для них не єст 
ровнозначным с жидовством, бо сами они 
бесідуют все о собі: „мы не евреи” и сут 
случаи, же суботникы сут антысемитами, 


2 раде їғ ЖЕМ Ра НЕ ЕЕ = 


Як выпали выборы 
с Чехосповании. 


Дня 19. мая т. р. отбыли ся в Чехослова- 
кии выборы на послов до сейма, а дня 26 
мая выборы до сената й до самоуправных 
органов. 


Выборы были сильно 
выборов стануло о 10 до 17 проц. больше 
выберателей, як до попередных выборов. 
Партии, котры достали таке саме число го- 
лосов, як при попередных выборах —достали 
менше число мандатов, бо склад сейма и се- 
ната остал ся без змін, а именно сейм— 300, 
сенат— 50. 


приготовлены и до 


Министерство внутренных діл, подаючи 
результат выборов, подало число мандатов 
припадаючих на чехов, рускых, поляков 
и словаков разом. Тот общесловянскый 
бльок має 195 мандатов.. Німцы достали 66 
мандатов, в том числі новоповстала партия, 


т. зв. „Гаймат - Фронт” має 44. мандаты. 
Комунисты достали 30 мандатов, а . бльок 
мадяронімецкый 9 мандатов. 

Проводыром „Гаймат – Фронта” єст быв- 


ший австрийскый офицер, банковый урядник 
Генлейн, котрый завязал спортове товари- 
ство в роді Сокола и своим трудом в гимна- 
стычных обществах здобыл собі вліянє, кот- 
ре дало єму велику силу. 

Наши карпаторосы © д-ром Фенциком 
и д-ром Жидовским во главі голосовали 
в бльоку Национального Обєдыненя, сотво- 
реного через знаного политыка д-ра К. Кра- 
маржа. Бльок тот достал 17 мандатов. 

Тепер идут усиленны переговоры о утво- 
ренє нового кабинета. Стара коалиция че- 
хословацкых и німецкых партии не має дав- 
ной силы. Вмісто давных 189 голосов, має 
тепер лем 149 голосов. Мусит адже прави- 
тельс̧тво старати ся утворити нову коалицию. 


Поїзд Выстава рушат в дорогу. 


Писали мы уж в „Лемку” о поізді-выставі. 
Ест ‘то поїзд, зложеный с 30 вагонов, в кот- 
рых містят ся вшиткы предметы, вырабяны 
в наших фабрыках и варстатах. Такый поізд 
выізджат тепер с Вильна, буде обЧзджати 
щлу Польщу и задержуючи ся на стациях, 
даст возможность каждому запознати ся 
с нашим промыслом. Выстава барз цікава, 
бо мстит вшитко, што вырабят ся в Польщі. 
Вмісто іздити по ріжных містах и тратити 
дуже часу и грошей, приходиш ‘до поїзда 
и за день або два видиш вшитко, што лем 
тобі потребне. Газда найде в том, з поізді 
штучны навозы и поученя, як належит их 
уживати, найде новы гатункы зерна и всякы 
господарчи приряды. Там увидит кроликы 


‚и выроблены с кроличих скорок футерка. 


Будут там пофарбованы 
скоры и ріжны выробы с молока 
рых насінь. 

Ремесельник найде там также каждый ма- 
териял и каждый приряд, потребный в єго 
вартості. у 

На выстав! той увидиме также оден гату- 
нок фасолі, котрый называт ся соя и выроб- 
лены с той сои: каву, какао, чеколяду, оливу, 


на лишку овечи 
и дакот- 


Мают они власны святынь в котрых схо- 
дят ся на молитву. В своих хатах вішают 
в куті образ, перед котрым горит лямпа 
и кыты вырізаны с п`перу. Слухают они 
во вшитком своих проповідников и жиют 
барз честно. 


орішкы, мыло, линолеум, хліб, тісточка и на- 
питок, а мы віриме, же тоты товары похо- 
дят из заграницы. 


Варто аджё выкористати случайность и як 
приіде в наши стороны, оглянути докладчо 
поізд-выставу и познакомити ся выробами 
нашого. промысла. 


Як жиюг лемкы 
в Амерыці. 
ВИКТОР ГЛАДИК. 


Баль чехосповацкых мяс.р.:в. 


В Ню-Йорку, на т. з. Горі міста Єст чис- 
лённа чехословацка колония. Медже слова- 
ками жиє около 100 родин рускых-лемков. 
Лемкы мают ту свои склепы-гросерні и мя- 
сарні-бучерні. Мясары мают свою организа- 
цию, до котрой належат и наши два мясары, 
Данько Мощовскый родом с Перегримкы 
и Онуфрий Юпак родом с Флоринкы. Чехо- 
словацкы мясары устроюют каждого року 


мясарскый баль, на котрый звычайно при- 


ходит около 1000. люда. 


Кромі танечной забавы на балю бывают 
концерты и в прошлом року в таком кон- 
церті принял участь запрошеный наш міша- 
ный хор, зложеный с нашой ‘молодежи, 
жиючой в той чехословацкой колонии. Кром! 
хора выступили также лемковскы діти с ба- 
лалайками и с танцами. Коли по чехосло- 
вацкых піснях выступили наши хористы и от- 
співали килька народных пісень, то вся пуб- 
лика нагородила их неустаючим громкым 
рукоплесканем; а як на сцену вышли одіты 
в народну одеджу діти с балалайками, ман- 
долинами и гармонийками в руках и як на- 
чали грати наши рускы пісні и танцовати, то 
публика не лем плескала в долини, але не 
уставали окликы: наздар! выборнє, слава! 


В том року на устроєный дня 9. лютого 
баль уж не запросили мясары чехословацкой 
музыкы и хора, лем наш лемковскый хор 
и оркестр. И тым разом наш хор и оркестр 
были встрічены громкым рукоплесканєм и то 
тым больше, што отспівано также пару сло- 
вацкых народных пісней, а оркестр отограл 
также и килька ческых композыции. Наша 
молодеж оттанцовала ряд рускых ‘народных 
танцов, а медже танцами співала стройно 
народны пісні, як: „ой верше, мой верше”, — 
„тече річка”, „ой Ваничку”—„Бача” и др. 
Чехословацкы мясары не могли налюбовати 
ся милозвучностьом наших народных співа- 
нок. .А нам самым все больше подобают ся 
чуджи -ци не встыд то для нас? 


В Ню-Йорку Ест кружок „Духовного Еды- 
неня”, членами котрого сут професоры уни- 
версытета, писателі, журналисты, студенты, 
инженеры —словом учены. Члены того круж- 
ка читают часто лекции на ріжны актуальны 
темы. Хром! того такы лекции выголошуғ ся 
также в рускых клюбах и церковных. салях. 
На такых лекциях поміщеня сут все поре- 
полнены, бо народ радо приходит послухати 
лекции и научити ся дашто пожиточне. По 
лекциях открыват ся дыскусии на читаны 
темы, котры бывают часто барз оживлены. 
Так то с пожитком для себе переводят наши 
братя емигранты свободный час, 

ыы = 


Петновсны пісні по радіо. 


Ту, в Злученых Державах, ціле населенє 
ИнтересуЕ ся тым, што и где діє ся, а инте- 
Ресус ся головно прото, бо. каждый день 
В означены годины слышит, по радио о по- 
Митычных спорах и договорах медже держа- 
Вами, о роботничих штрайках, катастрофах, 
“словом, о всякых важных событях в світі. 
Кром! того по радио передают бесіды зна 
@нитых политыков и ученых, жартобливы 
бесіды, співы, концерты оркестров, граючих 
\ театрах, концертных поміщенях, великых 
"Отелях, банкетах и выключно для радио: 
оды у нас радо слухают радио и радио’ 
параты находят ся в помешканю праві каж- 
Дого, хоц бы и бідного человіка. 

По радио можна чути, як говорят, співают 
И грают поодынокы народы, котры мают 
Значеный час, коли можут до радио співа- 
№ або надавати бесіды. Полякы передают 
Вои програмы по радио в каждый день по 
Пол годины, рускы также каждого дня, але 
Че в оден час, часом в день, а часом вечером. 


От часу до часу и мы лемкы маме пол 
"бдины и передаєме по радио нашу програ- 
у: весільны и народны пісні (сольовы, ду- 
овы и хоровы) при акомпаниамент! фор- 
%пияна або оркестра, весільны и народны 
Жарты и танечны музыкы. Пісні тоты, што 
Зодає ся по радио, сут уложены по всіх пра- 
Зилах нотной наукы и выпадают барз красно. 


Тепер лемковска програма передає ся уж 
Четвертый місяц в радио-стации в Ню- -Йорку 
Е каждый четверг о годині 6:30 вечером. 
адаваны програмы можут чути люды отда» 
ены больше як 300 англ. миль от Ню-Иор- 
а, Головным организатором лемковской 
Пол годины для радио $ст Стефан Шкимба, 
Родом из Воловца, горл. повіта. Он из своей 
“Хоты запрошує наши хоры, оркестры,. зна- 
ых співаков и дырыгентов и тым насвистує 
ии наших лемковскых пісней, а они рос- 
Мадают их под ноты для хоров и музыкы, 
\Ыучуют и так передают по радио. Такым 
“особом прекрасны лемковскы пісні, котры 
\Усили ся до недавна лем в наших горах. 
"Аут в широкый світ и дают знати світу, же 
* высокых, каменистых Карпатах жиє. народ 
Ускый, народ, котрый свою любов до род- 
Ого краю передає в мекозвуяноят тебели: 
ря пісні. 


патутя арча 17" НЫТ" ый ао бич 
Воєвода краковскый 
на Пемковщині, 


В днях 23 и 24. мая т. р. краковскый во- 
“ода Г-н Д-р Кваснєвскый в асыстенции на- 
\альника выділа воєводского Осєцкого, Пре- 
"вса Скарбовой Палаты Д-ра Ржаткевича 

начальника скарбово уряда в Горлицах 
‘мана обЧхал всі новопотворены заряды 


Г 


 %Омадскы горлицкого повіта. . 


На час приізда г-на воєводы скликаны бы- 


ИИ всі члены громадскых и волостных рад. 
Господин воєвода в рускых громадах живо 

\нтересовал ся господарчима потребами на- 

`бленя, а представител! сел с довірєм звер- 

Зли ся с просьбами до господина воєводы 
другых членов комисии. 


ПОМ!ЩАЙТЕ 


оголошеня 
В ГАЗЕТІ „ЛЕМКО“ 


‚ казательство, што стаєме в ряды 


0-0 


аал СрО: 


ніна фронте 


Мотго: Поклонятся ти! стрільці 
січовиї, дасть ще гроши и Вар- 
шава. 


В попередном числ! „Лемка” в артыкулі 
под заглавєм „Демаскуют ся сами” читали 
мы, як амерыканскы украинскы газеты вы- 
ругали наших украинскых послов и сенато- 
ров и взагалі цілый щиро-украинскый „про- 
від” за тото, што они начинают лестити ся 
польс̧кым министрам и глядают ласк прави- 
тельства. 

Правильно замічат дописователь, што аме- 
рыканскы украинцы прото так нашмарили 
ся на украинскый „провід” в Польщі, бо 
„провід” тот, бючи поклоны перед министра- 
ми, одночасно зберат в Амерыці медже 
украинскыма сирраџтами долярйкы на 
„борбу против. ляхів”. 

Не треба однак забывати о том, ‘яка Ест 
причина тому, што украинскый „пров!д” мимо 
того, што министр Косцялковскый сказал 
под єго адресом так много терпкых слов 
щирой правды, мимо того, што прямо на- 
плюто $му в очи, обтер лице, якбы нич не 
было и начинат кланяти ся в сторону пра- 
вительства. 

Причина того, то зміна сытуации 
лині. 

За Австрии ишли гроши на поширене 
Украины с Відня, а наколи Австрия розле- 
тіла ся и Відень не має веце интереса 
Украину спомагати, ‘то місце Відня занял 
Берлин. 

Там скрывало ся украинске 
ство” по розвалі „украинской державы”, 
перебывал цілый штаб украинской тероры- 
стычной организации и оттамаль ишли гро- 


в Бер- 


„правитель- 
там 


ши не лем на акцию терорыстычну, але 
и для цілого украинского „провода” 
в Польщі. 


От пару місяцов держава наша заключила 
с Німеччином союз и политычны отношеня 
медже тыма обома державами чимраз веце 
ся затісняют и поправяют. 

Тепер отже німецкому правительству 
в Берлині не лем не пасує, але и ніт. инте- 
реса выдавати великы сумы на поддержанє 
украинского „руху” в Польщі и оно не ‚лем 
заперестало давати гроши на терорыстычну 


Избы горлицкого пов. 


Отнрыте новой читальні. 


Дня 26. мая позостане на долго в памяти 
жителей с. Избы. В дню том дали · мы до- 
организо- 
ваных рускых сел и хцеме двигнути куль- 
турный уровень нашого бідом и недостатком 
притисненого селянина. В дню том отбыло 
ся у нас открытє читальні им. М. Качков- 
ского. . 


На дорогый нам праздник, не уважаючи 
на кепску погоду, прибыли до нас гост! и тым 
возвеличили наше народне свято. С поза- 
місцевых радость нашу розділяли: о. Кова- 
левскый и єго супруга со Сквиртного, проф. 
Р. Максимович с Горлиц и дыр. Н. Юрков- 
скый упр. школы со Сквиртного. Кромі того 
прибыла вся місцева интелигенция. 


По открытю собраня выбрано презыдию: 
г. Н. Юрковского предсідательом, а Ивана, 
Дуркота секретаром. Перший забрал голос 
г. предсідатель и поблагодаривши за выбор 


акцию и прогнало из Берлина „полковника” 
Коновальца, але и перестало слати маркы 
нашому украинскому „проводови”, а поддер- 


жуют лем авантуристов так званой „закор- 
донной” украины, або так званых „гетман: 
ців”, то значит украинскых агентов и аван- 


турников из под прапора гетмана Скоропад- 
ского, при помочи котрых надіє ся Німеччина 
оторвати от союза Совітскых Республик землі 


марорускы и сотворити из них украинску 
державу. 
А понеже наш украинскый „провід” 


в Польщі не може обойти ся без грошевой 
нашивы, бо на тых подаянях и субвенциях 
украинскый сепаратызм вырос так, як тісто 
на дрожджах, прото ‚пров д” начинат огля- 
дати ся на Варшаву и вже строит віжливе 
лице до польского правительства, бо’в браку ' 
німецкых марок придадут ся и польскы злоты. 


Впрочем под взглядом браня чуджих  гро- 
шей сут наши украинцы интернационали- 
стами и берут не лем от німцов, але :откаль 
ся лем даст взяти. 


Так приміром ест публичном тайном, о кот- 
рой писали аж и украинскы партийны во- 
рожи собі газеты, што перед 6—7. роками 
украинска кооперация в Польщі стояла пе- 
ред полным банкротством, а выратовали ю 
от руины 150. тысяч доляров, даных через 
большевию, бо был то час, коли медже на- 
шима украинцами и большавиками были 
взаимны кокетничаня. 


Кто адже знає єство украинского 
тызма и тоту моральну гныль, яка крыє ся 
за заслоном украинскых „самостійницьких 
змагань”, тот не с̧чудує ся, што непримири- 
мый украинскый „провід” кокетничат с Вар- 
шавом. 


сепара- 


Добре освідомлены гварят, што „провід” 
тот до той міры стал ся льояльным, што 
слова давной січово-стрілецкой пісні „вернут 
ся ще тиї стрільці січовиї, задрожит сама 
Варшава” змінил уж и сшват их так: „По- 
клонят ся тиї стрільці січовиї, даст ще гро- 
ши и Варшава”. 


в долшой промові указал на положенє на- 
ших лемковскых сел, выяснил ролю чита- 
лень им. М. Качковского в житю руского 
народа и их ціли и задачи. 

Потом проф. Максимович пояснил статуты 
нашого общества и операючи ся на красных 
примірах, указал нам, як урухомити читальню 
и як ю провадити, штобы належито выпол- 
нила свои задачи и принесла селу благород- 
ны овочи. 

По вписах членов (на собраню отраз впи- 
сало ся понад 50 членов), ухвалено вписове 
20 гр. и членску вкладку 59 гр. 

До управы читальні выбрано: предсщате- 
льом одноголосно Антона Мациєвского, 
заст. предс. Павла Шеппака, секр. Ивана 
Дуркота, кас. Гавр. Шептака и библиот. Пет- 
ра Циглера. Заступниками членов управы 
были выбраны: Николай Ван и Игнатий 
Ясинчак, а до контрольной комисии вошли: 
Ядлош Иван, Мациевска Александра и Ядлош 
Стефан. 

По выборах выділа выступил знова г. Мак: 
симович и в теплых словах возвал вшиткых 

членов працовати в новой читальні, а не 
лем цілу роботу складати на управу. Каж- 
дый с нас повинен гордити ся тым, ште єст 
членом читальні славного Общества имень 
М. Качковского и почувати за свой добро- 
вольный, але святый обовязок помагати 
тальні, не тогды, як кажут, або коли ся му 
хце, лем тогды, як треба. Указавши на по- 
требу в наших селах руской народной 
интелигенции, просил бесідник ‘застановити 


чи- 


ся над тым, ци дакотры газдове не могли 
бы послати своих сынов до школ хоцки на 
2—3 рокы и отдати их до бурсы в Горлицах 
(єден ученник с Изб уж єсг в Бурс!). 

По вычерпаню програмы собраня предсі- 
датель г. Юрковскый указал на плоды, якы 
добре поставлена читальня проносит, возвал 
кріпко держати ся девизов Общества и по- 
желал новой читальні полного успіха. А в 
знак любови и преклоненя перед памятьом 
односельчан и вообще рускых людей, жизнь 
свою отдавших за народ, на предложенє 
г. предсідателя, собранє почтило память Та- 
лергофцов повстанєм с місця и минутным 
молчанєм. 

Місц. парох о. Д. Хиляк, котрый перед 
собранєм отслужил в домі, где буде поміщати 
ся читальня, молебен, внюс многолітствиє 
гостям. Також нововыбраный предсідатель 
чит. г. А. Мациєвскый поблагодарил гостей 
за прибытє на собранє и их красны бесіды, 
а управительці школы подяковал за отступ- 
ленє салі на соаранє. 

По законченю собраня уж поздно в ночи 
молоды члены читальні дали представленє, 
котре своим змістом вполні отвічало торже- 
ству открытя читальні, а выконанєм роль 
указовало, якы великы таланты сут укрыты 
в нашой селянской молодежи. 


Поодинокы ролі красно выконали: Алек- 
сандра Мациєвска, Мария Квочка, Петро 
Циглер, Иван Дуркот, Николай · Ван, Осиф 
Фрыцкый, Стефан Циглер, Фецко Циглер 


д Антон Мациєвскый (младший). 
Присутный. 


Што чути в світі. 


Г В Родезии (Англия) выбухнул штрайк ро- 


ботников горных в копальні міди. Зложена 
с 620 народа толпа роботников знищила 
бюра и магазыны товариства копальні. 
Пришло, до боєв с полициом, в часі котрых 
убито 6. горников. Штрайк росширят ся 
дальше. На місце выслано 1 полк піхоты 
родезийской. 


В Ню-Йорку на 2:-шой улиці выбух газа 
знищил 3-х поверховый дом. Шестеро люда 
убитых, а 10-теро тяжко раненых. 

Ангпийскый премиєр, Макдональд має 


уступити 7. червня. На єго місце буде на- 
значеный Балдвин, котрый має перевести 
реконструкцию кабинета до 17 червая и пред- 
ложити ю до затвердженя Палаті. 


В Харбині на манджурском кораблю, плы-. 


вучом по ріці Сунгары наступил выбух кот- 
ла. Впослідстві того понесло смерть 19 люда. 

В Москві розстріляно афериста Крывошея, 
котрыи представлял ся, яко затраничный 
инжинер, принимал ріжны великы роботы, 
брал задаток и счезал. Так понатігал он 
ріжны предприємства на килькасот тысяч 
рублей. 


Амерыканска фльота приготовят ся дэ 


третой фазы маневров, котры будут полігати 


и 
Газету редагує и выдає Комитет. 


= 


на пробитю ся кораблей через пасмо под- 
водных лодок. Вправы будут тревати 10 
дней, потом фльота верне до порта. 

Медже Япониом и Кытаєм отношеня стают 
ся знова напряжены. В кругах кытайскых 
боят ся акции *японскых войсковых кругов, 
котры старают ся выкликати замішанє, што- 
бы погоршити отношеня кытайско-японскы. 

Німец Яков Бойлиг переплыл канал Ла: 


Манш помедже Кале и Довр на плывучом 
автомобилю в продолженю 10 годин 20 мин. 


Правительство Фландена во Франции 
упадат, бо Финансова Комисия Палаты от- 


шмарила проєкт о назвычайных довіренно- 
стях для правительства 25-ма голосами про- 
тив 15-0х. 

При уход! рікы Роскочой до Великой Лабы 
в Донской Области найдено великы 
ды золота. 

Роботник желізнодорожный в Ленинграді, 


покла- 


Ставинскый належачий до так званой бры- 
гады штурмовой, вышол с Ленинграда піше 
до Москвы в ціли переведеня контролі же- 
лізнодорожного тору медже тыма двома 
містами. Подорож обчислил на 40 дней. 

В Одесі н .ступил дня 30 мая старт цыкли- 


стов на трасі Одеса ~ Владывосток, вынося- 
чой 14.000 км. Ест то найдолший райд на 
цілом світі. Капитаном свиты єст робогник 
фабрыкы „Дынамо” в Одесі —Гриценко. 

В полночной Исляндии занотовано ряд 
сильных гуков подземельных. Килька вуль- 
канов взновило свою діятельность, Населене 
утікат в паниці со своих домов, положеных 
близко вульканов. . 


К ы 
1..2. 


Лем тепер каждый Лемко 
може запренумеровати 


одынокый рускый илюстрованый журнал 


„ЛУКОШКО” 


котрый выходит двараз місячно 
в великом. форматі с многыма рысун- 
ками и фотографиями. 


Для селян —лемков, котры вплатят пре- 


нумерату до 15. червня 1935. предплата 
выносит лем 1:50 зл. за полроку с пе- 


ресылком и почтом. 


Новы предплатникы достают и тоты 
вшиткы номеры, што уж вышли с друку. 
Пренумерату адресовати: 
\/агзхажа, Ройхжа1е 17, т.24. „Ёико8л ко“. 


Лукошко вых >дит по рускы. 


алза ярала ама аА ШАРЫ ЛАО АКНАЗАР асы АЕ 7С амада ала иралчеръгчралаа ш. 


За редакцию отповідат: Гарас Громосяк. 


а аана н ое палы ааваа с атаана иена 


В НЕДІЛЮ ДНЯ 9. ЧЕРВНЯ 1935. о годині 3-той пополудни отбуде ся 


в Камянной пов. новосандецкого 
ОТКРЫТЕ ЧИТАЛЬН! ИМ. МИХАИЛА КАЧКОВСКОГО. 


Тымчасовый заряд просит рускых людей с окрестных сел прибыти на 


организацийне торжество нашого села. 


В!сти с краю. 


Министер Косцялковскый выіхал с Варша- 
О СОВСКЫЙ ві 


вы на инспекцию повітов воеводства вилен- 
ского. 


Делегация украинска. У Министра Внутрен- 
ных Діл, г-на Косцялковского была делега- 
ция украинска в склад! посла Остапа Луц- 
кого, Василия Мудрого и Владиміра Целеви- 
ча. Делегация обговорила с г-ном министром 
Внутр. Дл актуальны дла общественны, 
господарчи, просвітительны и самоуправны. 

Староста Сяноцкый г-н Скварчинскый пере- 


шол на власну просьбу на емерытуру. На 
єго місце ,пришол г-н Вагнер, дотеперешный 
референт в Воєводском Выділі Социяльно- 
Политычном во Львові. 

50 процент знижкы желізнодорожной до 
Кракова от 1 червня для вшиткых тых, кот- 


ры групами по 10-теро люда захотят поїхати 
на могилу до Совинца. До Кракова купує ся 
цілый билет, а назад іде ся даром. В Кракові 
на Совинцу треба однак дати остемпльовати 
карты. 

На стации в Стружах, коло Грибова крал 


ктоси стало желізо. Долго не могли зловити 
злодія, аж недавно зловлено двох 

Владыслава и Францишка Кмаков с 
Выжной. Украли они 3300 кг. желіза. 


братов 
Бялы 


Ку всім Лемкам! 


Выдавництво руского журнала „Лукошко“ 
выдаст внет номер, посвяченый специяльно 
Лемковщині, єй исторычным памятникам, 
обычаям и фолклору. В той ціли выдав- 
ництво журнала просит всіх, маючих в своєм 
роспорядженю якы нибудь материялы на 
тоту тему не отказати, передати их до рос- 
порядженя редакции. „Лукошко” специяльно 
интересуют лемковскы пісні, приповідкы, на- 
родны обычаи, анекдоты, фотографии с ви- 
дами старинных церквей, хоров, читалень, 


аматорскых кружков и т. д. 
Материял по выкористаню буде зверненый. 
Материял и кореспонденцию адресовати: 

„Лукошко”, \Уагзхама—Ро4жа]е 17. т. 24. 
Просиме другы газеты перепечатати. 

давництво „Лукошко”. 


Вы- 


2 
Найдешевше 
можна купити сало, солонину, смалец 


и колбасу у Носаля в Крыниці-Здрою 


(давнійше Кмєтович) напротив торговой 


галі. 


\ 
Сало и солена солонина по 1:20 зл. 


Смалец и колбаса по 1:40 за 1 кг. 


Склепам и кооператывам значный опуст. 
ннан анне 
Користайте с той небывалой оказии. 
анааан чалаан ал занаи аан 


Типография „Пржыслость” в Крыниці, 


